Ralph Lauren

Ralph Lauren (sünninimega Ralph Lifshitz; sündinud 14. oktoobril 1939 New Yorgis) on Ameerika moedisainer, filantroop ja ärijuht. Laiema tuntuse on ta saavutanud tänu Ralph Laureni moemajale, mille näol on tegemist rahvusvahelise mitme miljardi dollari suuruse ettevõttega.

2015. aastal astus Ralph Lauren moemaja tegevjuhi kohalt tagasi, kuid täidab veel selle loomingulise juhi ülesandeid.Milligan, Lauren. (2015). "Ralph Lauren Steps Down As CEO". Kasutatud: 30.09.2018

Ralph Lauren tuntud ka haruldaste autode kogujana.

Lapsepõlv ja noorus
Ralph Lauren sündis New Yorgi Bronxi linnaosas immigrantide perekonnas.(2015). "Ralph Lauren steps down as CEO of his fashion firm". CNBC. Kasutatud: 30.09.2018 Tema vanemad olid Frieda (neiupõlvenimega Cutler) ja Frank Lifshitz. Ralphi isa oli Valgevenest Pinskist pärit kunstnik ja maaler.(2017)."Ralph Lauren Fast Facts". CNN. Kasutatud: 30.09.2018 Peres kasvas neli last – üks tütar ja kolm poega –, kellest Ralph oli noorim.(2012)."From rags to riches: The story of Ralph Lauren". HELLO FASHION. Kasutatud: 30.09.2018

Lauren on õppinud Washingtonis asuvas poistekoolis Marsha Stern Talmudical Academy ja lõpetanud 1957. aastal DeWitt Clintoni keskkooli. Seejärel õppis kaks aastat kolledžis ärindust.(1986)."Selling a Dream of Elegance and the Good Life", Time. Kasutatud: 30.09.2018

Karjäär
Algusaastad
Aastatel 1962–1964 teenis Lauren Ameerika Ühendriikide sõjaväes ja töötas siis lühikest aega Brooks Brothersis müügiassistendina."Oprah Interviews Ralph Lauren". Oprah.com. Kasutatud: 30.09.2018 Seejärel läks ta tööle lipsufirmasse Beau Brummell Ties. Ralph Laureni enda firma sai alguse 1967. aastal ja esimesteks toodeteks olidki just meeste lipsud."Ralph Lauren Greatest Moments". Vanity Fair. Kasutatud: 30.09.2018

Polo loomine
Huvist spordi vastu nimetas Lauren oma 1968. aastal loodud esimese meestekollektsiooni "Poloks". Ralph Laureni töötas toona ühes väikeses ruumis Empire State Buildingus ning viis kauba poodidesse ise kohale.Winfrey, Oprah. (2002). Oprah Interviews Ralph Lauren. Oprah Magazine Kasutatud: 30.09.2018 1969. aastal müüs Bloomingdale's juba Ralph Laureni brändi eksklusiivselt. See oli esimene kord, kui Bloomingdale's võimaldas mõnel disaineril saada nende kaubamajas oma butiik.

1971. aastal tuli Ralph Lauren välja ka naistekollektsiooniga. Tegemist oli triiksärkidega, mille käistel tutvustati maailmale esimest korda nüüdseks kuulsaks saanud polomängija embleemi. Esimene naiste täiskollektsioon loodi järgmisel aastal. 1971. aastal avati Ralph Laureni pood Beverly Hillsis Rodeo Drive'is. See oli Ralph Laureni esimene iseseisev pood.(2016). "INSIDE RALPH LAUREN'S NEWLY RENOVATED RODEO DRIVE FLAGSHIP". Hollywood Reporter. Kasutatud: 30.09.2018

1972. aastal tutvustati moemaailmale ikoonilist Polo särki eri värvides. Selle rinna peal oli kujutatud Polo logo ja õige pea kujuneski sellest särgimudelist justkui Ralph Laureni firmamärk. Särgi kampaania tunnuslauseks oli "Igal tiimil on oma värv – Polol on neid seitseteist."Deleon, Jian., Grant, Nick.(2015)."50 Things You Didn't Know About Ralph Lauren". Complex Magazine. Kasutatud: 30.09.2018

1974. aastal riietati filmi "Suur Gatsby" meesnäitlejad tema "Polo" kollektsiooni kuulunud riietesse, milleks olid 1920. aastate stiilis ülikonnad ja kampsunid. Robert Redfordile, kes mängis Jay Gatsbyt, disainis Ralph Lauren aga spetsiaalselt roosa ülikonna. 1977. aastal loodud ja Oscari võitnud filmis "Annie Hall" kandsid Diane Keaton ja Woody Allen Ralph Laureni loodud riideid kogu filmi vältel."The Great Gatsby". Ralph Lauren. Kasutatud: 30.09.2018

Ralph Laureni parfüümid
Esimesed Ralph Laureni parfüümid tulid müügile 1978. aasta märtsis Bloomingdale'sis. Parfüüme tootis firma Warner-Lauren. Naisteparfüüm kandis nime Lauren ja meesteparfüüm Polo. See oli esmakordne, et disainer tutvustas samaaegselt parfüümi nii meestele kui ka naistele. Firma sisenes ka Euroopa turule ja sai rahvusvaheliseks 1981. aastal, kui avati esimene pood ka Inglismaal Londonis.Ralph Lauren ingliskeelses Wikipedias

Firma laienemine
Ralph Lauren avas oma esimese lipulaeva poe 1986. aastal Madison Avenue ja 72nd Streeti tänava nurgal New Yorgis. Ralph Lauren taastas ehitise originaalse luksuse noore disainikonsultandi Naomi Leffi abiga. Varem olid nad koos töötanud Ralph Lauren Home'i kallal."Mansion Backstory to Ralph Lauren NYC Men's Flagship Store". The Huffington Post. Kasutatud: 30.09.2018 1992. aastal tuli välja kollektsioon The Polo Sport, millele järgnes veel kümme kollektsiooni ja uued brändid, nagu näiteks Ralph Lauren Purple (1995) ja Lauren Ralph Lauren (1996).

12. juunil 1997 läks firma New Yorgi börsileSteinhauer, Jennifer. (1997)."Ralph Lauren Hopes to Raise $600 Million by Going Public". The New York Times.

Märtsis 1999 avati 98-kohaline restoran RL. Selle asukohaks oli uusehitis, mis oli ühendatud kõige suurema Ralph Laureni poega Chicago ja Michigan Avenue nurgal. Restoran Ralph’s avati 2010. aastal ja The Polo Bar 2015. aastal.Ralph Lauren'i ingliskeelne Wikipedia lehekülg Kasutatud: 30.09.2018

Veebileht
2000. aastal tuli firma välja oma veebilehe ja -poega veebisaidil polo.com, mis valmis koostöös RL Mediaga (NBC ja Ralph Laureni ühine ettevõte). 2007. aastal tahtis Ralph Laureni firma aga ka NBC osa RL Mediast endale, mistõttu tehti veebileht ümber ja uueks veebiaadressiks sai ralphlauren.com.(2015)."Ralph Lauren steps down as CEO of his fashion firm". CNBC. Kasutatud 30.09.2018

 Roosa poni kampaania 
2000. aastal loodi ka roosa poni kampaania, mis toimib tänaseni. Tegemist on Ralph Laureni moemaja initsiatiiviga võidelda vähi vastu. Algul keskenduti kampaania käigus ainult rinnavähile, kuid nüüd pöörab kampaania tähelepanu ka teistele vähivormidele. Kampaania sümboliks on roosa Polo logo. Kampaaniat toetavad isiklikud annetused, partnerid ja roosa poni toodete müügist saadav raha.Ralph Laureni koduleht. Kasutatud: 30.09.2018

Ralph Laureni tooteid on müügil nii meestele, naistele kui ka lastele. Lisaks on võimalik osta ka sisustuskaupu.Ralph Laureni koduleht. Kasutatud: 30.09.2018

 Isiklikku 

 Perekond 
1964. aasta 20. detsembril New Yorgis abiellus Ralph Lauren Ricky Ann Low-Beeriga. Ricky on Margaret Vytouchi ja Rudolph Low-Beeri tütar. Ralph ja Ricky kohtusid kuus kuud enne abiellumist arstikabinetis, kus Ricky töötas administraatorina, vabadel päevadel tegeles naine tantsu õpetamisega.Yes, But Is It Kosher For Passover? Ralph Lauren's Daughter Dylan Readying Candy Bar For Easter. (2015). Jewish Business News. Kasutatud 30.09.2018 Ta on ka retseptiraamatu "The Hamptons: Food, Family and History" autor.Ricky Lee. (2012). Ricky Lauren, wife of designer Ralph Lauren, reveals beloved family recipes in 'The Hamptons'. New York Daily News. Kasutatud 30.09.2018

Rickyl ja Ralphil on kolm last. Andrew Lauren (sünd. 1969) on filmiprodutsent ja näitleja.Irina Aleksander. (2008). Andrew Lauren, Son of Ralph, Worships Redford, Beatty, Welles. The New York Observer. Kasutatud 30.09.2018 David Lauren (sünd. 1971) on Ralph Laureni korporatsiooni juhtiv asepresident ülemaailmses reklaaminduses, turunduses ja kommunikatsioonis. 2011. aasta septembris abiellus David Lauren Bushiga, kes on endise Ameerika presidendi George W. Bushi lapselaps.Christopher Ross. (2015). A Day in the Life of David Lauren. The Wall Street Journal. Kasutatud 30.09.2018 Dylan Lauren (sünd. 1974) on Dylan’s Candy Bari omanik New Yorgis. Dylan abiellus 2011. aasta juunis ennetusfondi juhataja Paul Arrouetiga.Dylan Lauren and Paul Arrouet. (2011). The New York Times. Kasutatud 30.09.2018

1987. aasta aprillis eemaldati Ralph Laurenilt healoomuline ajukasvaja.New York Times' report on Ralph Lauren's brain tumor surgery. (1987). New York Times. Kasutatud 30.09.2018

Ralph Laurenil on 17 000 hektari suurune rantšo Ridgways Colorado osariigis.How to Throw an All-American Cookout Like Ralph Lauren. (2015). Bon Appetit. Kasutatud 30.09.2018

Ralph Laureni sõnul sai ta 19-aastaselt oma nime muutes negatiivse vastukaja osaliseks. Ralph kinnitas, et nimevahetus ei olnud seotud sellega, kas ta tahtis või ei tahtnud juut olla.Brand name: Fashion designer Ralph Lauren. (2018). CBS Sunday Morning Youtube’i lehekülg. Kasutatud 30.09.2018

 Sõidukikogu 

Ralph Laureni tuntakse kui sõidukite kogujat,Sam Smith. (2011). Cars so stunning, they’re in a muuseum. Wired magazine. Kasutatud 30.09.2018 kuna tal on umbes 100 autot, millest mõned on väga haruldased. Ralph Lauren omab 1962. aasta Ferrari 250 GTO-d, kahte Ferrari TRi, kolme 1996. aasta McLaren F1 (üks neist on eriti haruldane McLaren F1 LM), Mercedes-Benz SSK "Count Trossi" (teisisõnu "Must prints"), 1938. aasta Alfa Romeo 8C 2900B Mille Migliat ja haruldast Lamborghini Reventón Roadsterit.Badass D.A.D Garage Owned By Ralph Lauren. (2016). Unfinished Man Magazine. Kasutatud 30.09.2018

Ralph Laureni autod on võitnud kaks korda show parima auto auhinna prestiižikal Pebble Beach Concours d’Elegance'il: tema 1938. aasta Bugatti tüüp 57SC Atlantic võitis 1990. aastal ja tema 1930. aasta Mercedes-Benz SSK Count Trossi maastur võitis aastal 1993. 2005. aastal näidati tema kogu Bostoni kaunite kunstide muuseumis.Speed, Style, and Beauty: Cars from the Ralph Lauren Collection. (2015). Museum of Fine Arts, Boston. Kasutatud 30.09.2018 2011. aastal oli 17 autot Ralph Laureni kogust näitusel Pariisi dekoratiivkunstide muuseumis (Musée des Arts Décoratifs). 2017. aastal jõudis Ralph Laureni nüüdne 350 miljoni dollari suurune autokogu põhilavale New Yorgi moenädalal.(2011). lesartsdecoratifs.fr. Kasutatud 30.09.2018

 Filantroopia 
2014. aasta mais ütles Ralph Lauren: "Ma vihkan seda, kui inimesed kutsuvad mind filantroopiliseks, sest minu meelest tuleb see rohkem südamest."Royce-Greensill, Sarah (2014). Ralph Lauren partners with The Royal Marsden. Telegraph. Kasutatud 30.09.2018

1989. aastal kaasasutas Ralph Lauren rinnavähiuuringute keskuse Nina Hyde Center Georgetowni ülikooli haiglas Washingtonis, mälestamaks vähi tõttu surnud Posti moekorrespondenti.Whatever Happened To … Nina Hyde? (2010). The Washington Post. Kasutatud 30.09.2018. Ralph oli CFDA-poolse heategevusliku initsiatiivi "Mood sihib rinnavähki" ("Fashion Targets Breast Cancer") esimees ning see, kes lõi kampaaniale nime ja sümboli. Kampaania algatati 1994. aastal ja selle eesmärgiks sai koondada head tahet ja moetööstuse panust, et tõsta avalikkuse teadlikkust ja rahastust rinnavähile rahvusvaheliselt.Potts, Judith. (2016). Ralph Lauren’s breast cancer campaign turns 20 years old. The Telegraph. Kasutatud 30.09.2018

2000. aastal lõi Ralph Laureni korporatsioon oma vabatahtliku programmi, mis ergutab töötajaid ja loob olulisi suhteid kogukondade vahel, kus nad töötavad.Ralph Lauren Volunteer Program. (2016). Ralph Lauren. Kasutatud 30.09.2018

15. septembril lõi Ralph Laureni korporatsioon roosa poni kampaania, mis on riiklik initsiatiiv, vähendamaks ebavõrdsust vähiravis, tõstes teadlikkust ja rõhudes vähi ärahoidmisele, kontrollile ja ravile vaestes ja alateenindatud kogukondades.Ralph Lauren's Pink Pony Fund Initiative Launches. (2014). The Fashion Times. Kasutatud 30.09.2018

Polo Ralph Laureni sihtasutus rajas pärast 11. septembri rünnakuid Ameerika Kangelaste Fondi, et anda Polo 10 000 ülemaailmsele töötajale ja nende klientidele võimaluse toetada kannatanuid.McLaughlin, Stephanie. (i.a). Ralph Lauren Timeline. The Fashion Capital. Kasutatud 30.09.2018

2003. aastal toetas Ralph Lauren Ralph Laureni Vähiravi ja Ennetuse Keskuse loomist Harlemis. Keskus on koostöö Ralph Laureni, vähikeskuse Memorial Sloan-Ketteringi ja North General haiglaga Harlemis New Yorgis.Steinhauer, Jennifer. (2000). Cancer Center to Be Establishes in Harlem. The New York Times. Kasutatud 30.09.2018

2004. aastal loodi Polo Moekool, kus ettevõtte juhid töötasid linnanoortega, pakkudes neile pilguheitu moeärisse.Polo Fashion School. (i.a). Ralph Lauren. Kasutatud 30.09.2018 2006. aastal asutatud Polo Jeans G.I.V.E (Get Involved Volunteer Exceed) kampaania loodi, et inspireerida ja julgustada kogukonna heaks tegutsemist vabatahtlikuna.McLaren, Warren. (2006). Ralph Lauren Insulates Habitat for Humanity Homes. The Tree Hugger. Kasutatud 30.09.2018

1998. aastal tegi Ralph Lauren kümne miljoni dollarilise annetuse riiklikule initsiatiivile Päästa Ameerika Aarded, tänu millele säilitati Star-Spangled Banner, 1813. aasta originaallipp, mis inspireeris Francis Scott Keyd kirjutama Ameerika Ühendriikide riigihümni. Lippu näidati esmakordselt avalikult kolmapäeval, 19. novembril 2008 uues galeriis Smithsoniani ajaloomuuseumis Washingtonis.Smithsonian's Star-Spangled Banner to Undergo Three-Year Conservation. (1999). American History. Kasutatud 30.09.2018

Ralph Laureni korporatsioon avaldas 2013. aasta juulis soovi taastada Prantsusmaa üks mõjukamaid kunstikoole L'Ecole des Beaux-Arts Pariisis.Ralph Lauren Restores the Amphitheater of the École des Beaux-Arts. (2013). Vogue. Kasutatud 30.09.2018

2014. aastast teeb Ralph Lauren Corporation koostööd Royal Marsdeniga, suurima ja laialdasima vähiravikeskusega Euroopas, et arendada esmaklassilist rinnavähiuuringute asutust.The Ralph Lauren Centre for Breast Cancer Research. (i.a). The NHS. Kasutatud 30.09.2018 2016. aastal avati Royal Marsdeni Ralph Laureni Rinnavähiuuringute Keskus.Finnigan, Lexi. (2016). Ralph Lauren opens £4 million new breast cancer centre, inspired by his friendship with Princess Diana. The Telegraph. Kasutatud 30.09.2018

 Poliitika 
Ralph Lauren teeb regulaarselt annetusi demokraatlikule parteile.Ralph Lauren Biography - Money, Politics, Biography of Ralph Lauren, Campaign Contributions. (i.a) www.campaignmoney.com. Kasutatud 30.09.2018

Viited

Kategooria:Moekunstnikud
Kategooria:Auleegioni rüütlid
Kategooria:Sündinud 1939